CELEX: 32007R1492
Language: da
Date: 2007-12-17 00:00:00
Title: Kommissionens forordning (EF) nr. 1492/2007 af 17. december 2007 om ændring af Rådets forordning (EF) nr. 312/2003 for så vidt angår toldkontingenter for visse produkter med oprindelse i Chile

18.12.2007   
            
            
               DA
            
            
               Den Europæiske Unions Tidende
            
            
               L 332/5
            
         
      KOMMISSIONENS FORORDNING (EF) Nr. 1492/2007
   af 17. december 2007
   om ændring af Rådets forordning (EF) nr. 312/2003 for så vidt angår toldkontingenter for visse produkter med oprindelse i Chile
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 312/2003 af 18. februar 2003 om Fællesskabets gennemførelse af toldbestemmelserne i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (1), særlig artikel 5, og
   ud fra følgende betragtninger:
   
               (1)
            
            
               Forordning (EF) nr. 312/2003 gennemfører for Fællesskabets vedkommende bestemmelserne i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (2).
            
         
               (2)
            
            
               Ved afgørelse 2005/106/EF (3) godkendte Rådet en protokol til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (4), i det følgende benævnt »protokollen«. Protokollen indeholder nye EF-toldindrømmelser, hvoraf nogle er begrænset af toldkontingenter.
            
         
               (3)
            
            
               Indrømmelserne blev gennemført ved Kommissionens forordning (EF) nr. 305/2005 af 19. oktober 2004 om ændring af Rådets forordning (EF) nr. 312/2003 for så vidt angår toldkontingenter for visse produkter med oprindelse i Chile.
            
         
               (4)
            
            
               I overensstemmelse med protokollen skulle de nye toldkontingentmængder forøges årligt fra 1. januar 2005 med fem procent af den oprindelige mængde. Af klarhedshensyn er det nødvendigt at bestemme de i 2005 disponible samlede toldkontingentmængder for de pågældende produkter, hvor forøgelsen i det år allerede er inkluderet.
            
         
               (5)
            
            
               Forordning (EF) nr. 312/2003 bør derfor ændres i overensstemmelse hermed.
            
         
               (6)
            
            
               Eftersom toldkontingentmængderne i denne forordning skal have virkning fra 1. januar 2005, bør denne forordning finde anvendelse fra samme dato og bør træde i kraft øjeblikkeligt.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   I forordning (EF) nr. 312/2003 foretages følgende ændringer:
   
               1)
            
            
               I artikel 3 indsættes som stk. 3:
               »3.   Det årlige toldkontingent med løbenummer 09.1941 i bilaget forhøjes fra den 1. januar 2005 hvert år med fem procent af den oprindelige mængde.«
            
         
               2)
            
            
               Bilaget ændres som anført i bilaget til nærværende forordning.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EUT L 46 af 20.2.2003, s. 1. Ændret ved Kommissionens forordning (EF) nr. 305/2005 (EUT L 52 af 25.2.2005, s. 6).
   
      (2)  EFT L 352 af 30.12.2002, s. 3.
   
      (3)  EUT L 38 af 10.2.2005, s. 1.
   
      (4)  EUT L 38 af 10.2.2005, s. 3.
   
      BILAG
      I bilaget til forordning (EF) nr. 312/2003 ændres tabellen således:
      
                  1)
               
               
                  I rækken med toldkontingentet med løbenummer 09.1925 ændres den årlige toldkontingentmængde i fjerde kolonne til følgende:
                  »581,50 tons (1)
                  
               
            
                  2)
               
               
                  I rækken med toldkontingentet med løbenummer 09.1929 ændres den årlige toldkontingentmængde i fjerde kolonne til følgende:
                  »42 275 tons (2)
                  
               
            
                  3)
               
               
                  I rækken med toldkontingentet med løbenummer 09.1941 ændres den årlige toldkontingentmængde i fjerde kolonne til følgende:
                  »1 050 tons (3)
                  
               
            
         (1)  Denne årlige toldkontingentmængde finder anvendelse fra 1. januar 2005. Den forhøjes hvert år, første gang i 2006 for det år, med 26,50 tons (fem procent af den oprindelige mængde på 530 tons).«
      
         (2)  Denne årlige toldkontingentmængde finder anvendelse fra 1. januar 2005. Den forhøjes hvert år, første gang i 2006 for det år, med 1 925 tons (fem procent af den oprindelige mængde på 38 500 tons).«
      
         (3)  Denne årlige toldkontingentmængde finder anvendelse fra 1. januar 2005. Den forhøjes gradvist hvert år, første gang i 2006 for det år, med 50 tons (fem procent af den oprindelige mængde på 1 000 tons).«